INSCRIPTIONES ET DISTICHA 
DG, 
AD EUNDEM 
(an. MCMXIV) 
Nuper quae nobis misisti vota benigne 
reddimus haec eadem multiplicata tibi. 
XV. 
Disticha mea manu scripta in flabellis sorte venalibus. 
(an. MCOMXIV) 
a. 
Accipe flabellum, quo det tibi frigus in aestu 
iucundum flabris aura agitata citis. 
b. 
Hoc move flabellum, si quando perfurit aestas: 
mitior aura tibi frigora grata dabit. 
c. 
Hoc cape flabellum, dulce ut, cum Sirius ardet, 
mota levamentum ventilet aura tibi. 
d. 
Parvum flabellum si quando agitare iuvabit, 
ver tibi praebebit, ferveat aura licet. 
e. 
Flabellum parvum pariam tibi commoda magna, 
aera si mecum pulset amica manus. 
1 
Salve, flabellum! quamvis sit torrida, frigus 
aura dabit motu sollicitata tuo. 
287 
